Môže sa Nitresan kombinovať s Voltarenom aj pre astmatikov?
Dobry den, užívam Nitresan a som aj astmatik ( Relvar ) . Môžem kombinovať s Voltarenom?
Dobrý deň.
Ďakujeme za Vašu otázku.
Pri súčasnom užívaní liekov NItresan a Voltaren hrozí riziko zníženia antihypertenzívnej účinnosti lieku Nitresan.  Súčasne lieky zo skupiny nesteroidných protizápalových liečiv (diklofenak, ibuprofén, kyselina acetylsalicylová, naproxén) nie je vhodné užívať v prípade diagnostikovanej astmy. Taktiež podávanie lieku Voltaren pri súčasne prebiehajúcej liečbe kortikoidmi nie je bez porady s lekárom vhodné. Z týchto dôvodov samovoľné užívanie lieku Voltaren neodporúčam. Na potlačenie bolesti je vhodnou voľbou liek s obsahom paracetamolu (Paralen, Panadol).
Prajem pekný zvyšok dňa.
S pozdravom
Mgr. Barbora Bičanovská